Diari Oficial de la Generalitat Valenciana


Sumari del DOGV 105, del 25-05-1983 (1983/802249)

REGLAMENT de les Corts Valencianes aprovat pel Ple de les Corts Valencianes en cessió celebrada el dia 4 de març de 1983.
-------------------------------------------------------------------------------------------------------------------------

### Dades del document

Número de DOGV
:   105

Data del DOGV
:   25-05-1983

Secció del DOGV
:   DISPOSICIONS GENERALS

Número del document
:   1983/802249


Data del document
:   04-03-1983

Organisme emissor
:   Corts Valencianes

Tipus de document
:   Anunci

Anàlisi jurídica

Reglament de les Corts Valencianes aprovat pel Ple de les Corts Valencianes en sessió celebrada el dia 4 de març de 1983.  
TITOL PRELIMINAR  
Dels idiomes oficials de les Corts Valencianes  
Article 1.r  
1. Conformement a l'article 7 de l'Estatut d'Autonomia, el dos idiomes oficials de les Corts Valencianes són el valencià i el castellà.   
2. Els Diputats podran fer ús, indistintament, d'ambdós.   
3. Les publicaciones oficials de les Corts Valencianes seran bilingües.   
TITOL PRIMER  
De la sessió constitutiva  
Article 2.n   
Celebrades les eleccions a les Corts Valencianes i una vegada proclamats els Diputats electes, aquests es reuniran en sessió constitutiva en el dia i hora assenyalats pel decret de convocatòria, d'acord amb allò que preceptua l'article 12.4 de l'Estatut d'Autonomia.   
Article 3.r   
1. La sessió constitutiva estarà presidida inicialment pel Diputat electe de major edad d'entre els presents, assistit, en qualitat de Secretaris, pels dos mes joves.   
2. El President declararà oberta la sessió, i un dels dos Secretaris llegirà el decret de convocatòria, la relació de Diputats electes i els recursos contencioso-electorals pendents, i indicarà els Diputats que puguen ser afectats per la resolució dels recursos esmentats.   
3. La Mesa de les Corts serà elegida tot seguit, d'acord amb el procediment que regulen els articles 32 i 33 d'aquest Reglament.   
Article 4.t  
1. Després de concloses les votacions, els elegits ocuparan els llocs corresponents. A continuació el President elegit prestarà i sol·licitarà de la resta dels Diputats el jurament o promesa d'acatar la Constitució Espanyola i l'Estatut d'Autonomia de la Comunitat Valenciana; a tal efecte seran cridats per ordre alfabètic. El President declararà constituïdes les Corts Valencianes i, seguidament, alçarà la sessió.   
2. La constitució de les Corts serà comunicada pel President al Rei, al Senat, al President de la Generalitat i al Govern de l'Estat.   
TITOL II  
Dels Diputats  
CAPITOL I  
De l'accés a l'exercici ple de la condició de Diputat   
Article 5.è   
El Diputat proclamat elegit accedirà a l'exercici ple de la condició de Parlamentari quan es complesquen els següents requisits:   
Primer: Presentació en el Registre de les Corts de la credencial de Diputat electe, lliurada per l'òrgan corresponent de l'Administració electoral.   
Segon: Declaració, a l'efecte de l'examen d'incompatibilitats, de les dades relatives a la professió i als càrrecs públics que ostente.   
Tercer: Prestar jurament o promesa d'acatar la Constitució i l'Estatut d'Autonomia, que prestarà en la sessió constitutiva de les Corts o en la primera sessió del ple a la qual assistirà.   
CAPITOL II  
Dels drets dels Diputats  
Article 6.è  
1. Els Diputats tindran el dret d'assistir amb veu i vot a les sessions del Ple de les Corts i a les de les Comissions a què pertanyen, i d'exercir les facultats i les funcions que aquest Reglament els atribueix. Podran assistir, sense vot, a les Comissions de què no formen part.   
2. Els Diputats tindran dret a formar part almenys d'una Comissió.   
Article 7.è   
1. Per al millor desenvolupament de les funcions parlamentàries, els Diputats, previ coneixement del Grup Parlamentari respectiu, tindran la facultat de demanar a les Administracions Públiques les dades, informes o documents que posseesquen aquestes.   
2. La sol·licitud s'adreçarà, en qualsevol cas, a través de la Presidència de les Corts, i l'Administració requerida haurà de facilitar la documentació sol·licitada o manifestar al President de les Corts, en un terme no superior a trenta dies i per a millor informació del sol·licitant, les raons fonamentades que en dret ho impedesquen.   
3. Els Diputats també tenen dret a rebre directament o a través del Grup Parlamentari corresponent la informació i la documentació necessàries per al desplegament de les seues funcions. Els Serveis Generals de les Corts tenen l'obligació de facilitar-los-les.   
Article 8.è   
1. Els Diputats tindran dret a les retribucions, ajusts, franquícies i indemnitzacions per despeses que siguen necessàries per tal de poder complir eficaçment i dignament les seues funcions.   
2. Totes les percepcions dels Diputats esfaran sotmeses a les normes tributàries de caràcter general.   
3. La Mesa de les Corts, consultada la Junta de Portaveus, fixarà cada any la quantia de les retribucions, ajuts, franquícies i indemnitzacions dels Diputats i les modalitats dins de les corresponents consignacions pressupostàries.   
Article 9.è   
1. Podrà anar a càrrec del Pressupost de les Corts el pagament de les cotitzacions a la Seguretat Social i a les Mutualitats dels Diputats que, a causa de la seua dedicació parlamentària, deixen de prestar el servei que motiva la seua afiliació o pertenença a aquelles.   
2. Les Corts Valencianes podran concertar amb les entitats gestores de la Seguretat Social els acords necessaris per al compliment de les disposicions de l'apartat anterior i per tal d'afiliar en la forma adequada els Diputats que ho desitgen i que no estiguen donats d'alta en la Seguretat Social anteriorment.   
3. En el cas de funcionaris públics que, pér dedicació parlamentària, estiguen en situació d'excedència, podrà anar a càrrec del pressupost de les Corts l'abonament de les quotes de classes passives i de mutualitat corresponents.   
CAPITUL III  
De les prerrogatives parlamentàries  
Article 10  
1. Els Diputats gaudiran d'inviolabilitat, per les opinions manifestades i els vots emesos en l'exercici de les funcions parlamentàries, fins i tot després d'haver cessat en el mandat.   
2. Els Diputats valencians gaudiran d'immunitat en els termes i l'abast que estableix l'article 12.3, paràgraf segon, de l'Estatut d'Autonomia de la Comunitat Valenciana.   
Article 11  
Els drets i prerrogatives seran efectius des del moment mateix en què un Diputat siga proclamat electe. Tanmateix, celebrades tres sessions plenàries sense que el Diputat adquiresca la condició de tal, conforme a l'article 5.é d'aquest Reglament, no tindrà drets ni prerrogatives fins que la susdita adquisició es produesca.   
Article 12  
El President de les Corts, assabentat de la detenció d'un Diputat, o de qualsevol altra situació judicial o governativa que pogués obstaculitzar l'exercici del mandat d'aquest, adoptarà immediatament les mesures necessàries per tal de salvaguardar els drets i les prerrogatives de la Cambra i dels Diputats.   
CAPITUL IV  
Dels deures dels Diputats  
Article 13  
Els Diputats tenen el deure d'assistir a totes les sessions del Ple de les Corts i de les Comissions de les quals formen part.   
Article 14  
Els Diputats estan obligats a observar la deguda cortesia i a respectar les normes establertes en aquest Reglament per al bon ordre i disciplina parlamentària, i a no divulgar les actuacions que, segons el que disposa aquell, puguen tenir excepcionalment el caràcter de secretes.   
Article 15  
Els Diputats no podran invocar ni fer ús de la condició de parlamentaris per a l'exercici d'activitats mercantils, industrials o professionals.   
Article 16  
1. Els Diputats estan obligats a fer declaració, davant Notari, de la relació de llurs béns patrimonials i de les activitats que els produesquen o puguen produir-los ingressos econòmics.   
2. Aquesta declaració es formularà dins dels dos mesos següents a la data en què cadascun haurà assumit plenament la condició de Diputat, i abans d'acabar el terme caldrà lliurar a la Comissió de l'Estatut dels Diputats un testimoni notarial acreditant que la declaració ha estat efectuada.   
3. Quan la susdita Comissió ho estime convenient per al seu treball, els Diputats esfaran obligats a posar a la seua disposició una còpia autoritzada d'aquella declaració.   
Article 17  
1. Els Diputats seguiran en tot moment les normes sobre incompatibilitats establertes per l'ordenament vigent.   
2. La Comissió de l'Estatut dels Diputats elevarà al Ple les propostes sobre la situació d'incompatibilitats de cada Diputat en el terme de vint dies, comptats a partir de la plena assumpció de la condició de Diputat o de la comunicació, que obligatoriament haurà de realitzar, de qualsevol alteració en la declaració formulada a l'efecte d'incompatibilitats.   
3. Declarada i notificada la incompatibilitat, el Diputat en qüestió tindrà vuit dies per a escollir entre l'escó i el càrrec imcompatible, i si no exercita l'opció en aquest terme, s'entendrà que renuncia a l'escó.   
CAPITUL 5  
De la suspensió i pèrdua de la condició de Diputat  
Article 18  
El Diputat quedarà suspés en els drets i els deures parlamentaris en el casos procedents, per aplicació de les normes de disciplina parlamentària establertes en aquest Reglament, quan una sentència ferma condemnatòria ho comporte o quan el seu compliment implique la impossibilitat d'exercir la funció parlamentària.   
Article 19   
El Diputat perdrà la condició de tal per les següents causes:   
Primera: Per decisió judicial ferma que anul·le l'elecció a la proclamació d'un Diputat.   
Segona: Per defunció o per incapacitació del Diputat, declarada per decisió judicial ferma.   
Tercera: Per extinció del mandat en haver acabat el terme, sense perjudici de mantenir la condició de Diputats els membres, titulars i suplents de la Diputació Permanent, fins a la constitució de les noves Corts.   
Quarta: Per renuncia del Diputat presentada personalment davant la Mesa de les Corts.   
TITOL III  
De l'organització de les Corts  
CAPITOL I  
Dels Grups Parlamentaris  
Article 20  
1. Els Diputats, en nombre no inferior a tres, podran constituir-se en Grup Parlamentari.   
2. En cap dels casos podran constituir-se en Grup Parlamentari separat els Diputats que pertanyen a un mateix partit o coalició electoral.   
Tampoc no podran formar Grup Parlamentari separat els Diputats que, en el moment de celebrar-se les eleccions, pertanyen a formacions polítiques distintes que s'hagen presentat com a tals davant l'electorat.   
Article 21  
1. La constitució de Grups Parlamentaris es farà dins els vuit dies hàbils següents a la sessió constitutiva de les Corts, mitjançant un escrit adreçat a la Mesa de les Corts.   
2. En aquest escrit, que signaran tots els qui desitgen formar el Grup, haurà de constar la denominació d'aquest i els noms de tots els seus membres, del portaveu i dels Diputats que eventualment el puguen substituir.   
3. Els Diputats que no siguen membres de cap dels Grups Parlamentaris constituïts podran associar-se en algun d'aquests, cursant una sol·licitud, que si és acceptada pel portaveu del Grup al qual vol associar-se, serà dirigida a la Mesa de les Corts en el terme assenyalat en l'apartat 1 abans esmentat.   
4. Els Diputats associats es compufaran per a la determinació dels mínims establerts en l'article anterior, i també per a fixar el nombre de Diputats de cada Grup en les distintes Comissions.   
Article 22  
Els Diputats que, d'acord amb allò que estableixen els articles precedents, no queden integrats en un Grup Parlamentari en els termes assenyalats, quedaran incorporats en un Grup Mixt.   
Article 23  
Els Diputats que adquiresquen llur condició després de la sessió constitutiva de les Corts Valencianes, hauran d'incorporar-se a un Grup Parlamentari dins els vuit dies següents a la susdita adquisició. Per tal que la incorporació puga produir-se, haurà de constar l'acceptació del portaveu del Grup Parlamentari corresponent. En cas contrari, quedaran incorporats al Grup Parlamentari Mixt.   
Article 24  
I. El canvi d'un Grup Parlamentari a un altre, amb excepció del Mixt, sols podrà fer-se dins dels vuit primers dies de cada període de sessions, i serà aplicable en qualsevol cas tot allò que disposa l'article anterior.   
2. Quan els components d'un Grup Parlamentari distint del Mixt es reduesquen durant la legislatura a un nombre inferior al mínim exigit per a la constitució de Grup, aquest quedarà dissolt i els membres que l'integraven passaran automàticament a formar part del Grup Mixt.   
Article 25  
1. Les Corts posaran a disposició dels Grups Parlamentaris els locals i mitjans materials suficients per a complir llur funció parlamentària i els hi asignaran, amb càrrec al pressupost, una subvenció fixa idèntica per a tots, suficient per a cobrir les necessitats mínimes de funcionament, i una altra de variable en funció del nombre de Diputats de cada un dels Grups. Les quanties les fixarà la Mesa de les Corts, consultada la Junta de Portaveus, dins els límits de la corresponent consignació pressupostària.   
2. Els Grups Parlamentaris duran una comptabilitat específica de les subvencions esmentades en l'apartat anterior, la qual comptabilitat posaran a disposició de la Mesa de les Corts.   
CAPITOL II  
Del President i de la Mesa  
Secció 1.ª  
De les funcions de la Mesa i dels seus membres  
Article 26  
1. La Mesa és l'òrgan col·legiat rector de la Cambra i n'ostenta la representació en els actes a què assisteix.   
2. La Mesa la compondran el President de les Corts, dos Vice-presidents i dos Secretaris.   
Es considerarà vàlidament constituïda quan hi siguen presents almenys tres dels membres.   
3. El President dirigeix i coordina l'acció de la Mesa.   
Article 27  
1. Corresponen a la Mesa les funcions següents:   
Primer: Adoptar les decisions i les mesures necessàries a l'òrganització del treball i el règim interior de la Cambra, així com elaborar i aprovar els Estatuts de Govern i Règim Interior de les Corts Valencianes.   
Segon: Elaborar i aprovar el Projecte de Pressupost de les Corts Valencianes per a remetre'l al Consell.   
Tercer: Dirigir i controlar l'execució del Pressupost de les Corts Valencianes i presentar al Ple la liquidació corresponent en cada període de sessions.   
Quart: Aprobar la composició de les plantilles de personal de les Corts, i les normes que en regulen l'accés.   
Cinqué: Ordenar les despeses de la Cambra.   
Sisé: Qualificar, d'acord amb el Reglament, els escrits i documents d'índole parlamentària i declarar-ne l'admissibilitat o la inadmissibilitat.   
Seté: Decidir la tramitació de tots els escrits i documents d'índole parlamentària, d'acord amb les normes establertes en aquest Reglament.   
Vuité: Programar les línies generals d'actuació de la Cambra, fixar el calendari d'activitats del Ple i de les Comissions per a cada període de sessions, i coordinar els treballs dels diferents òrgans, tot això d'acord amb la Junta de Portaveus.   
Nové: Assignar els escons en la Sala de Sessions als diferents Grups Parlamentaris, consultada la Junta de Portaveus.   
Deu: Les que no estiguen atribuïdes a un òrgan específic i qualsevol altra que li encomane aquest Reglament.   
2. Si un Diputat o un Grup Parlamentari discrepàs de la decisió adoptada per la Mesa en l'exercici de les funcions esmentades en els punts sisé i seté de l'apartat anterior, podrà sol·licitar-ne la reconsideració. La Mesa decidirà definitivament, consultada la Junta de Portaveus, mitjançant una resolució motivada.   
Article 28  
1. El President de les Corts ostenta la representació de la Cambra, n'assegura el bon desenvolupament dels treballs i en dirigeix els debats, en manté l'ordre i n'ordena els pagaments, sense perjudici de les delegacions que puga conferir.   
2. Correspon al President complir i fer complir el Reglament, interpretar-lo i suplir-lo en els casos de dubte o d'omissió. Quan en l'exercici d'aquesta funció supletòria s'hagués de dictar una resolució de caràcter general, hi hauran d'estar d'acord la Mesa i la Junta de Portaveus.   
3. El President desplegarà igualment totes les funcions que li confereixen l'Estatut d'Autonomia i aquest Reglament.   
Article 29  
Els Vice-presidents substitueixen, per ordre, el President, n'exerceixen les funcions en cas de vacant, absència o impossibilitat d'aquest. Desenvolupen, a mes, qualsevol altra funció que els recomane el President o la Mesa.   
Article 30  
Els Secretaris supervisen i autoritzen, amb el vist-i-plau del President, les actes de les Sessions Plenàries de la Mesa i de la Junta de Portaveus, i també les certificacions que en resulten; ajuden el President en les sessions per tal d'assegurar l'ordre en els debats i la correcció en les votacions; col·laboren en el normal desenvolupament dels treballs de la Cambra quan ho dispose el President; exerceixen qualsevol altra funció encomanada pel President o per la Mesa.   
Article 31  
La Mesa es reunirà per convocatòria del President i estarà assessorada pel Lletrat Major, qui redactarà l'acta de les sessions i s'encarregarà, sota la direcció del President, de l'execució dels acords.   
Secció 2.ª  
De l'elecció dels membres de la Mesa  
Article 32  
1. Les votacions per a l'elecció dels membres de la Mesa es faran amb paperetes que els Diputats donaran al President de la Mesa d'Edat, el qual les dipositarà en l'urna preparada a l'efecte.   
2. El President, els Vice-presidents i els Secretaris seran votats successivament.   
3. Després de cada votació se'n farà l'escrutini. El President d'Edat llegirà en veu alta les paperetes i les passarà a un Secretari per tal que siguen comprovades.   
4. L'altre Secretari anotarà els resultats de les votacions de tots els incidents que es produesquen mentre duren aquestes.   
Article 33  
1. El President serà elegit per majoria absoluta dels Diputats, els quals escriuran un sol nom. en la papereta. Si no hi hagués majoria, es repetirà l'elecció entre els dos Diputats que s'hi acosten més, i serà elegit qui tinga més vots. En cas d'empat es repetirà la votació, i si persisteix aquest després de quatre votacions, el candidat que forme part de la llista més votada en les eleccions serà l'elegit.   
2. Per a l'elecció dels dos Vice-presidents, cada Diputat escriurà un nom en la papereta i seran elegits els qui per ordre correlatiu tinguen la majoria dels vots.   
3. D'idèntica manera seran elegits els dos Secretaris.   
4. Si en alguna votació es produeix empat, es resoldrà conformement a allò que disposa l'apartat 1 del present article.   
5. Els Grups Parlamentaris sols podran presentar un candidat per a cada lloc de la Mesa.   
Article 34  
1. Es procedirà a una nova elecció de la Mesa, quan la sentència dels recursos contencioso-electorals pendents durant la sessió constitutiva que recaiga o les decisions de les Corts Valencianes sobre incompatibilitats canvien la titularitat de més del deu per cent dels escons de la Cambra. La susdita elecció es farà quan els nous Diputats tinguen la condició plena de tals.   
2. Es cobriran per elecció del Ple, en la forma establerta en els articles anteriors, adaptats a la realitat de les vacants a cobrir, les que es produesquen en la Mesa durant la legislatura.   
CAPITOL III  
De la Junta de Portaveus  
Article 35  
1. Els portaveus o síndics dels Grups Parlamentaris constitueixen la Junta de Portaveus, que es reunirà sota la Presidència del President de les Corts Valencianes. Aquest la convocarà a iniciativa pròpia, a petició de dos Grups Parlamentaris o de la dècima part dels membres de la Cambra. La Junta de Portaveus es reunirà, almenys, quinzenalment durant els períodes ordinaris de sessions.   
2. De les convocatòries de la Junta de Portaveus es donarà avís al Consell per tal que envie, si ho considera oportú, un representant que podrà estar acompanyat per la persona que li preste assistència.   
3. Hauran d'assistir a les reunions de la Junta, almenys, un Vice-president, un Secretari de la Cambra i el Lletrat Major o un Lletrat de la Cambra.   
Els portaveus o els seus suplents podran ser assistits per un membre del seu Grup, que no tindrà dret de vot.   
4. Les decisions de la Junta de Portaveus s'adopfaran sempre en funció del criteri de vot ponderat.   
CAPITOL IV  
De les Comissions  
Secció 1.a  
Normes generals  
Article 36  
1. Les Comissions, excepte si es preceptua d'altra manera, esfaran formades pels membres que designen els Grups Parlamentaris en el nombre que indique a cadascun la Mesa de les Corts Valencianes, consultada la Junta de Portaveus, i en proporció a la importància numèrica d'aquests en la Cambra. Tots els Grups Parlamentaris tenen el dret de tenir almenys un representant en cada Comissió.   
2. Els Grups Parlamentaris poden substituir un o diversos dels seus membres en una Comissió per uns altres, prèvia comunicación per escrit al President de les Corts. Si la substitució fos només per un assumpte, un debat o una sessió, la comunicació serà verbal o per escrit al President de la Comissió, i si la substitució tingués el caràcter eventual el President admetrà en qualitat de rnembres de la Comissió, indistintament, el substitut o el substituït.   
3. Els membres del Consell assistiran a les Comissions amb veu, però només vofaran quan en formen part.   
Article 37  
1. Les Comissions, amb les excepcions que s'estableixen en aquest Reglament, elegeixen, d'entre els seus membres, una Mesa, composta per un President, un Vicepresident i un Secretari.   
2. Per a l'elecció del President, cada Diputat escriurà un sol nom en la papereta i resultarà elegit qui obtinga el vot de la majoria absoluta dels membres de la Comissió. Si ningú no obtingués en primera votació la susdita majoria, es repetirà l'elecció entre els qui hagen assolit les majors votacions i resultarà elegit el candidat que obtinga més vots.   
3. El Vice-president i el Secretari seran elegits simultàniament. Cada Diputat escriurà un sol nom en la papereta, i resultaran elegits, respectivament, Vice-president i Secretari, els qui per ordre correlatiu obtinguen la majoria de vots. En cas d'empat resultarà elegit el candidat pertanyent a la lista electoral més votada.   
Article 38  
Les Comissions seran convocades pel seu President, d'acord amb el de les Corts, per iniciativa pròpia, a petició de dos Grups Parlamentaris o d'una dècima part dels membres de la Comissió.   
El President de les Corts podrà convocar així com presidir qualsevol Comissió, però sols tindrà vot quan en forme part.   
Les Comissions es consideraran vàlidament constituïdes en sessió plenària quan hi siguen presents la meitat més un dels seus membres.   
Article 39  
1. La Mesa de les Corts, consultada la Junta de Portaveus, assabentarà les Comissions, d'acord amb les competències d'aquestes, dels projectes, proposicions o assumptes a tractar.   
2. La Mesa de les Corts, per iniciativa pròpia o a petició d'una Comissió interessada, podrà acordar que s'informe prèviament una altra o altres Comissions, sobre una qüestió que siga de la competència principal d'una Comissió.   
3. Les Comissions hauran de concloure la tramitació de qualsevol assumpte en un terme màxim de dos mesos, excepte en els casos en què aquest Reglament impose un terme diferent o la Mesa de la Cambra, a la vista de circumstàncies excepcionals que hi puguen concórrer, acorda ampliar o reduir aquest terme.   
4. Les Comissions no podran reunir-se alhora que el Ple de les Corts.   
Article 40  
1. Les Comissions, mitjançant el President de les Corts, podran:   
Primer: Recaptar la informació i la documentació que necessiten del Consell, dels serveis de la Cambra, de qualsevol autoritat de la Generalitat Valenciana i dels seus ens locals. També podrán sol·licitar la informació i la documentació de les autoritats de l'Estat respecte a les competències atribuïdes a la Generalitat Valenciana els serveis de les quals encara no hagen estat transferits. Les autoritats requerides, en un terme no superior a trenta dies, facilifaran l'esmentada informació o assabenfaran el President de les Corts de les raons per les quals no poden facilitar-la, per tal que aquest ho comunique a la Comissió sol·licitant.   
Segon: Requerir la presència dels membres del Consell, i la de les autoritats i funcionaris públics competents per raó de la matèria objecte del debat, per tal d'informar de les qüestions sobre les quals foren consultats.   
Tercer: Sol·licitar la presència d'altres persones amb idèntica finalitat.   
2. Si els funcionaris o les autoritats no compareixen ni ho justifiquen en el terme i la forma establerts per la Comissió, o no responen a la petició de la informació requerida en el període indicat en l'apartat anterior, el President de les Corts Valencianes ho comunicarà a l'autoritat o al funcionari superior corresponent, per si procedia exigir-los alguna responsabilitat.   
Sección 2.a  
De les Comissions Permanents  
Article 41  
1. Són Comissions Permanents Legislatives les següents:   
1.a Coordinació, Organització i Règim de les Institucions de la Generalitat.   
2.a Governació i Administració Local.   
3.ª Educació i Cultura.   
4.ª Economia, Pressupostos i Hisenda.   
5.a Indústria, Comerç i Turisme.   
6.a Agricultura, Ramaderia i Pesca.   
7.a Obres Públiques i Transports.   
8.a Política Social i de Col·laboració.   
2. Són també Comissions Permanents, no legislatives, les que hagen de constituir-se per disposició legal, i les seguents:   
1.a Reglament.  
2.a Estatut dels Diputats.  
3.a Peticions.   
3. Les Comissions Permanents, referides en els apartats anteriors, hauran de constituir-se dins els deu dies següents a la Sessió Constitutiva de les Corts Valencianes.   
Article 42  
La Comissió de Reglament estarà formada pel President de les Corts, que la presidirà, pels altres membres de la Mesa i pels Diputats que designen els Grups Parlamentaris, d'acord amb les disposicions de l'article 36 d'aquest Reglament.   
Article 43  
1. La Comissió de l'Estatut dels Diputats estarà formada per la Mesa de les Corts Valencianes més un Diputat en representació per cada un dels Grups Parlamentaris, i tindrà un President i un Secretari. Adoptarà les decisions pelsistema de vot ponderat.   
2. La Comissió actuarà com un òrgan preparatori de les resolucions del Ple quan aquest, d'acord amb allò que estableix el Reglament, haja de pronunciar-se en assumptes que efecten l'Estatut dels Diputats, excepte quan la proposta corresponga al President o a la Mesa de les Corts.   
3. La Comissió elevarà al Ple, articulades i motivades de forma escaient, les propostes que en el si d'aquesta s'haguessen formulat.   
Article 44  
La Comissió de Peticions estarà formada per la Mesa de les Corts Valencianes més un Diputat en representació de cada Grup Parlamentari, i adoptarà les decisions pel sistema de vot ponderat.   
La Comissió examinarà cada petició individual o col·lectiva que reben les Corts, i acordarà llur remissió quan procedesca per mitjà de la Cambra o l'òrgan competent. En qualsevol cas, es notificarà la recepció de la petició i es comunicarà al peticionari l'acord adoptat.   
Article 45  
1. El Ple de les Corts, consultada la Junta de Portaveus, a proposta de la Mesa, per iniciativa de dos Grups Parlamentaris o de la dècima part dels membres de les Corts, podrà acordar la creació d'altres Comissions que tinguen caràcter permanent mentre dure la legislatura en què l'acord s'haja adoptat.   
2. L'acord de creació fixarà el criteri de distribució de competencies entre la Comissió creada i les que en poguessen resultar afectades.   
3. Pel mateix procediment assenyalat en l'apartat 1, podrà acordar-se la dissolució de les Comissions a què aquest article es refereix.   
Secció 3.a  
De les Comissions no Permanents  
Article 46  
Són Comissions no Permanents les que siguen creades eventualment amb una finalitat concreta; s'extingaixen a l'acabament de les tasques encarregades i sempre al final de la legislatura.   
Article 47  
1. El Ple de les Corts, a proposta del Consell, de la Mesa, de dos Grups Parlamentaris o de la dècima part dels membres de la Cambra, podrà acordar la creació d'una Comissió d?1nvestigació sobre qualsevol assumpte d'interés públic.   
2. Les Comissions d?Investigació elaboraran un pla de treball, podran nomenar ponències al si d'aquèstes i requerir la presència, mitjançant la Presidència de les Corts, de qualsevol persona per a ser escoltada. Els assumptes sobre els quals haurà d'informar la persona requerida hauran de ser-li comunicats amb un mínim de tres dies.   
3. Les conclusions d'aquestes Comissions hauran de plasmar-se en un dictamen que es discutirà en el Ple de la Cambra. El President de les Corts, consultada la Junta de Portaveus, està facultat per a ordenar el debat, concedir la paraula i fixar el temps de les intervencions.   
4. Les conclusions aprovades pel Ple de la Cambra es publicaran en el Butlletí Oficial de les Corts Valencianes i seran comunicades al Consell, sense perjudici que la Mesa de la Cambra n'assabente el Ministeri Fiscal per a l'exercici, si escau, de les accions oportunes.   
5. A petició del Grup Parlamentari que ho propose, es publicaran en el Butlletí Oficial de les Corts Valencianes el vots particulars rebujats.   
Article 48  
La creació de Comissions no Permanents, distintes a les regulades en l'article anterior, i el caràcter eventual mixt o conjunt respecte d'altres ja existents podrà acordar-los la Mesa de les Corts a iniciativa pròpia, de dos Grups Parlamentaris o de la dècima part de Diputats de la Cambra, prèvia consulta a la Junta de Portaveus.   
CAPITOL V  
Del Ple  
Article 49  
El Ple és l'òrgan suprem de les Corts, serà convocat pel President, per iniciativa pròpia, a petició d'almenys dos Grups Parlamentaris o d'una cinquena part dels Diputats de la Cambra.   
Article 50  
1. Els Diputats seuran en la Sala de Sessions d'acord amb la seua adscripció a Grups Parlamentaris i ocuparan sempre el mateix escó.   
2. En la Sala de sessions hi haurà un banc especial destinat als membres del Consell.   
3. A part les persones esmentades, sols tindran accés a la Sala de Sessions els funcionaris en l'exercici del seu càrrec i qui siga expressament autoritzat pel President.   
CAPITOL VI  
De la Diputació Permanent  
Article 51  
1. La Diputació Permanent estarà composta per divuit membres, més el President de les Corts, que la presidirà.   
2. Els Diputats seran designats pels Grups Parlamentaris en proporció a la respectiva importància numèrica, o observant el procediment previst en l'article 36 d'aquest Reglament per a la formació de Comissions.   
3. Cada Grup Parlamentari designarà el nombre de Diputats titulars que li corresponguen i uns altres tants en qualitat de suplents.   
4. La Diputació escollirá d'entre els seus membres dos Vice-presidents i dos Secretaris, d'acord amb allò que s'estableix per a l'elecció de la Mesa de les Corts.   
5. La Diputació Permanent serà convocada pel President a iniciativa pròpia, a petició de dos Grups Parlamentaris o d'una cinquena part dels membres que la composen.   
6. Serà aplicable a les Sessions de la Diputació Permanent i al seu funcionament allò que aquest Reglament estableix per al Ple.   
Article 52  
1. La Diputació Permanent vetlarà pels poders de la Cambra quan les Corts no estiguen reunides per vacances parlamentàries, quan s'haja acabat el mandat parlamentari i fins que es constituesquen les noves Corts. Especialment:   
Primer: Coneixerà de la delegació temporal de les funcions executives pròpies del President de la Generalitat en un dels Consellers.   
Segon: Coneixerà tot allò referent a la inviolabilitat i la immunitat parlamentàries.   
Tercer: Convocarà les Corts, per acord de la majoria absoluta dels membres de la Diputació Permanent.   
Quart: Podrà autoritzar pressupostos extraordinaris, suplements de crèdits i crèdits extraordinaris, a petició del Consell, per urgència i necessitat justificada i sempre que ho acordan la majoria absoluta dels seus membres.   
Cinqué: Podrà també autoritzar ampliacions o transferències de crèdits, quan ho exigesquen la conservació de l'ordre, una calamitat pública o una necessitat financera urgent d'una altra naturalesa, sempre mitjançant l'acord de la majoria absoluta dels seus membres.   
2. La Diputació Permanent haurà de complir qualsevol altra funció que li encarregue el Reglament de les Corts Valencianes.   
Article 53  
La Diputació Permanent sempre retrà comptes al Ple de les Corts dels assumptes tractats i de les decisions adoptades, en la primera sessió ordinària.   
Després de la celebració de les eleccions a les Corts Valencianes, la Diputació Permanent assabentarà el Ple d'aquestes, una vegada constituïdes, dels assumptes tractats de les decisions adoptades.   
TITOL IV  
Del funcionament de les Corts Valencianes  
CAPITOL I  
De les Sessions  
Article 54  
1. Les Corts Valencianes es reuniran en Sessions Ordinàries i Extraordinàries.   
2. Els períodes ordinaris comprendran quatre mesos cadascun i es celebraran entre setembre i desembre, el primer, i entre febrer i juny, el segon.   
3. La convocatòria de les Sessions Ordinàries i l'ordenació temporal de cada període de sessions serà acordada per la Mesa, consultada la Junta de Portaveus.   
4. El President convocarà les sessions extraordinàries, a proposta del Consell, de la Diputació Permanent, a petició d'una cinquena part dels Diputats o de dos Grups Parlamentaris. En la petició haurà de figurar l'Ordre del Dia que es propasa per a la sessió extraordinària sol·licitada. La Cambra estarà reunida fins que s'haja esgotat l'Ordre del Dia per al qual va ser convocada.   
5. La convocatòria i la determinació de l'Ordre del Dia de les Sessions Extraordinàries de les Comissions i del Ple es faran d'acord amb allò que estableix aquest Reglament per a les Sessions Ordinàries del Ple.   
Article 55  
1. Les Sessions, en general, es celebraran entre dimarts i divendres de cada setmana, tots dos inclosos.   
2. Això no obstant, podran celebrar-se en dies diferents dels esmentats:   
Primer: Per acord del Ple o de la Comissió, a iniciativa de les respectives Meses, de dos Grups Parlamentaris o d'una cinquena part dels Diputats membres de les Corts o de la Comissió.   
Segon: Per acord de la Mesa de les Corts, acceptat per la Junta de Portaveus.   
Article 56  
Les Sessions del Ple seran públiques, amb les següents excepcions:   
1. Quan s?hi tracten qüestions que efecten al decòrum de la Cambra o dels seus membres o de la suspensió d'un Diputat.   
2. Quan s'hi debatesquen propostes, dictàmens, informacions o conclusions, elaborades al si de la Comissió dels Estatuts dels Diputats.   
3. Quan ho acorda el Ple per majoria absoluta dels seus membres, a iniciativa de la Mesa de les Corts, del Consell, de dos Grups Parlamentaris o de la dècima part dels membres de la Cambra. Plantejada la sol·licitud de Sessió secreta, s'obrirà debat al respecte, que tindrà automàticament caràcter de secret, i es procedirà, havent acabat, a l'adopció d'acords i a continuar la sessió amb el carácter que s'haja acordat.   
Article 57  
1. Les Sessions de les Comissions són a porta tancada, però podran assitir els representants dels mitjans de comunicació social acreditats com calga.   
2. Les Sessions de les Comissions seran secretes quan s'acorda per majoria absoluta dels seus membres, a iniciativa de la Mesa respectiva, del Consell, de dos Grups Parlamentaris o de la cinquena part dels seus membres.   
3. Sempre seran secretes les Sessions i els treballs de la Comissió de l'Estatut dels Diputats.   
Article 58  
1. De les Sessions del Ple i de les Comissions es prendrà acta que durà una curta relació de les matèries debatudes, persones que intervenen, incidents produïts i acords adoptats.   
2. Les actes seran signades per un dels Secretaris, amb el vist-i-plau del President, i esfaran a disposició dels Diputats en la Secretaria General de les Corts. Si en els deu dies següents a la sessió no hi ha cap reclamació sobre el contingut d'aquestes, es consideraran aprovades; si n'hi hagués, se sotmetrà a la decisió de l'òrgan corresponent en la següent sessió.   
3. De les Sessions secretes es prendrà acta taquigràfica, i l'únic exemplar serà custodiat en la Presidència. Aquest podrà ser consultat pels Diputats, previ acord de la Mesa.   
CAPITOL II  
De l'Ordre del Dia  
Article 59  
1. L'Ordre del Dia del Ple el determinarà el President, consultada la Mesa, d'acord amb la Junta de Portaveus i tenint en compte el calendari fixat per la Mesa de les Corts.   
2. L'Ordre del Dia de les Comissions serà establert pel President respectiu, consultada la Mesa, d'acord amb el President de les Corts i segons el calendari de les Corts.   
3. El Consell podrà demanar que en una sessió concreta s'incloga un assumpte amb caràcter prioritari, sempre que haja acomplit els tràmits reglamentaris per tal d'estar en condicions de ser inclòs en l'Ordre del Dia.   
4. A iniciativa d'un Grup Parlamentari o del Consell, la Mesa de les Corts podrà acordar amb la Junta de Portaveus i per raons d'urgència i unanimitat, la inclusió en l'Ordre del Dia d'un determinat assumpte, encara que no hagués acomplit els tràmits reglamentaris.   
5. Les Sessions Plenàries no podran ser alçades abans que l'Ordre del Dia haja estat debatut totalment, sense perjudici de les alteracions previstes en aquest Reglament.   
Article 60  
1. L'Ordre del Dia del Ple pot ser alterat per acord d'aquest, a proposta del President, a petició de dos Grups Parlamentaris o d'una dècima part dels membres de la Cambra.   
2. L'Ordre del Dia d'una Comissió pot ser alterat per acord d'aquesta, a proposta del seu President o a petició de dos Grups Parlamentaris o d'una cinquena part dels Diputats que en siguen membres. Complit tot això, els respectius Presidents sotmetran, en qualsevol cas, a votació la proposta de modificació de l'Ordre del Dia.   
3. En qualsevol cas, quan es tracte d'incloure un assumpte, aquest haurà d'haver acomplit els tràmits reglamentaris per tal d'estar en condicions de ser inclòs.   
CAPITOL III  
Dels debats  
Article 61  
Els debats no podran començar sense la prèvia distribució, almenys amb quaranta-vuit hores d'antelació, de l'informe, dictamen o documentació que haja de servir-ne de base, excepte acord contrari de la Mesa de les Corts o de la Comissió, que ho hauran de justificar com calga.   
Article 62  
1. Cap Diputat no podrà prendre la paraula sense haver-la demanada i obtinguda del President. Si un Diputat cridat per la Presidència no hi és present, s'interpretarà que renuncia a fer ús de la paraula.   
2. Els discursos seran pronunciats personalment i en veu alta. L'orador podrà fer ús de la paraula des de la tribuna o des de l'escó.   
3. Cap Diputat no serà interromput quan parle, excepte pel President quan li diga que el seu temps s'ha acabat, per fer-lo tornar a l'ordre o a la qüestió, per retirar-li la paraula o per cridar a l'ordre la Cambra o algun dels seus membres o el públic.   
4. Els Diputats que hagen demanat la paraula en un mateix sentit, podran cedir-se-la entre ells. Qualsevol Diputat amb dret a intervenir en un cas concret, podrá ser substituït per un altre del mateix Grup Parlamentari prévia comunicació al President.   
5. Els membres del Consell podran fer ús de la paraula sempre que ho sol·liciten, sense perjudici de les facultats que per a l'ordenació dels debats corresponen al President de la Cambra o de la Comissió.   
6. Passat el temps establert, el President, després d'indicar dues vegades a l'orador que concloga, li retirarà la paraula.   
Article 63  
1. Si en el transcurs dels debats es fessen, a criteri del President, al·lusions que impliquen judici de valor o inexactituds sobre la persona o conducta d'un Diputat, el President podrà concedir la paraula, per un temps no superior a tres minuts, a l'al·ludit, per tal que sense entrar en l'assumpte en debat responga estrictament a les al·lusions realitzades. Si el Diputat s'excedeix d'aquests límits, el President li retirarà immediatament la paraula.   
2. Sòlament es podrà respondre a les al·lusions en la mateixa sessió o en la següent.   
3. Si l'al·lusió afecta al decòrum o dignitat d'un Grup Parlamentari, el President podrà concedir, a un representant d'aquest, l?ús de la paraula, pel mateix temps i en les condicions que s'estableixen en els apartats 1 i 2 d'aquest article.   
Article 64  
1. En qualsevol moment del debat, un Diputat podrà demanar l'observança del Reglament, citant l?article o articles que demana que s'apliquen. A tal efecte no hi haurà cap debat; el President, a la vista de l'al·legació feta, prendrà una resolució, que caldrà acatar.   
2. Qualsevol Diputat podrà demanar durant la discusió o abans de votar, la lectura de les normes o documents que crega que podran esclarir o il·lustrar la matèria de què es tracta. La Presidència podrà denegar les lectures que considere no pertinents o innecessàries.   
Article 65  
1. En tots els debats, qui siga contradit en les seues argumentacions per un altre o altres intervenients, tindrà el dret de replicar o rectificar per una sola vegada i pel màxim de cinc minuts.   
2. El President, sense perjudici de les facultats establertes en aquest Reglament per a ordenar el debat i les votacions, consultada la Junta de Portaveus, podrà ampliar o reduir el nombre i el temps de les intervencions dels Grups Parlamentaris o dels Diputats, valorant la importància d'aquestes. També podrà acumular, amb ponderació de les circumstàncies de Grups i matèries, totes les intervencions que en un determinat assumpte corresponguen a un Grup Parlamentari.   
Article 66  
1. Si no n'hi ha precepte específic, en tot debat hi haurà un torn a favor i un altre en contra. La duració de les intervencions en una discussió sobre qualsevol assumpte o qüestió no excedirà de deu minuts, excepte quan aquest Reglament preceptue quelcom en contra.   
2. Si el debat és dels qualificats de totalitat, els torns seran de quinze minuts, i després els altres Grups Parlamentaris podran fixar les seues posicions en intervencions que no excedesquen de deu minuts.   
Article 67  
1. Els Grups Parlamentaris intervindran en els torns generals en ordre invers a la importància numèrica, començant pel Grup de menor nombre de membres.   
2. Els membres del Grup Mixt distribuiran entre ells el temps total d'intervenció, que en conjunt no excedirà del que correspon a cadascun dels altres Grups.   
3. La Presidència de la Cambra haurà de ser informada de l'acord abans de cada Sessió, i si la intervenció no està concretada pels membres del Grup, resoldrà sobre la distribució del temps a utilitzar per cadascun d'ells.   
4. Tots els torns generals d'intervenció dels Grups Parlamentaris seran iniciats pel Grup Mixt.   
Article 68  
La Presidència podrà acordar l'acabament d'una discussió d'acord amb la Mesa, quan estime que un assumpte està suficientment debatut. També podrà acordar-ho a petició del Portaveu d'un Grup Parlamentari. Respecte a aquesta petició d'acabament, podran parlar cinc minuts, com a màxim, un orador a favor i un altre en contra.   
Article 69  
Quan el President, els Vice-presidents i els Secretaris de la Cambra o de la Comissió vulguen participar en el debat, deixaran el seu lloc en la Mesa i no tornaran a ocupar-lo fins que concloga la discussió del tema de què es tracte.   
CAPITOL IV  
De les votacions  
Article 70  
1. Per tal d'adoptar acords, la Cambra i els seus òrgans hauran d'estar reunits reglamentàriament i amb l'assistència de la majoria dels membres.   
2. La comprovació de quòrum solament podrà sol·licitar-se abans de començar cada votació, i es considerarà que existeix una vegada celebrada aquesta.   
3. Arribat el moment de la votació o celebrada aquesta, si resulta que no hi ha el quòrum a què es referix l'apartat anterior, es postposarà la votació pel terme màxim de dues hores. Si passat aquest terme tampoc pot celebrar-se vàlidament la votació, l'assumpte es sotmetrà a la decisió de l'òrgan corresponent en la següent sessió.   
Article 71  
1. Els acords seran vàlids quan siguen aprovats per la majoria simple dels membres presents de l'òrgan corresponent, sense perjudici de les majories especials que estableix l'Estatut d'Autonomia, les altres Lleis de la Generalitat i aquest Reglament.   
2. El vot dels Diputats és personal i indelegable. Cap Diputat no podrà prendre part en les votacions sobre resolucions que efecten al seu Estatut de Diputat.   
3. S'entendrà que hi ha majoria simple quan els vots positius superen els vots negatius, sense comptar les abstencions, els vots en blanc ni els nuls.   
4. S'acceptarà que hi ha majoria absoluta quan en aquest sentit s'expresse el primer número enter de vots que resulta de dividir per dos el total de membres de les Corts Valencianes.   
Article 72  
Les votacions no podran interrompre's per cap causa. Mentre dura la votació, la Presidència no concedirà l'ús de la paraula i cap Diputat no podrà entrar ni eixir de la Sala, excepte en cas de força major i amb la vènia de la Presidència.   
Article 73  
En els casos establerts en aquest Reglament i en els que per singularitat o importància la Presidència, consultada la Junta de Portaveus, així ho acorda, la votació es farà a una hora determinada, anunciada prèviament per aquella. Si arribada l'hora fixada el debat no hagués acabat, la Presidència assenyalarà una nova hora.   
Article 74  
La votació podrà ser:   
1.ª Per assentiment a la proposta de la Presidència.   
2.ª Ordinària.   
3.a Pública per crida.   
4.a Secreta.   
Article 75  
Es consideraran aprovades per assentiment les propostes del President quan, una vegada anunciades, no susciten cap objecció ni oposició. En altres casos es realitzará una votació ordinària.   
Article 76  
Per decisió de la Presidència, la votació ordinària es podrà realitzar d'una de les següents formes:   
1.ª Alçant-se primer els qui aproven; seguidament, els qui desaproven i, finalment, els qui s'abstinguen. El President ordenarà que recompten els Secretaris si tingués algun dubte el resultat, o si, inclús després de publicat aquest, algun Grup Parlamentari ho reclama.   
2.ª Per procediment electrònic que acredite el sentit de vot de cada Diputat i els resultats finals totals de la votació.   
Article 77  
1. La votació serà pública per crida o secreta, quan ho demane el Reglament o ho sol·liciten dos Grups Parlamentaris o una cinquena part dels Diputats o dels membres de la Comissió. Si hi han sol·licituds en sentit contrari, la votació serà secreta.   
2. Les votacions seran públiques per crida en la investidura del President de la Generalitat Valenciana, la moció de censura i la qüestió de confiança.   
Article 78  
En la votació per crida, un Secretari anomenarà els Diputats i aquests respondrán «sí», «no» o «abstenció»; l?anomenament es realitzarà per ordre alfabètic del primer cognom, començant pel Diputat a qui per sort corresponga. Els membres del Consell que siguen Diputats i la Mesa vofaran al final.   
Article 79  
1. La votació secreta es podrà realitzar:   
Primer: Per procediment electrònic que acredite el resultat total de la votació i ometa la identificació dels votants.   
Segon: Per paperetes, quan es tracte d'eleccions de persones, quan ho decidesca la Presidència i quan s'haja especificat aquesta modalitat en la sol·licitud de vot secret.   
2. Per tal de realitzar les votacions esmentades en el punt 2 de l?apartat anterior, els Diputats seran cridats nominalment a la Mesa per tal de dipositar la papereta en l'urna corresponent.   
Article 80  
1. Quan hi haja empat en alguna votació, se'n realitzarà una segona i, si persisteix, se suspendrà la votació durant el temps que estime convenient la Presidència. Passat el terme, es repetirà la votació, i si hi hagués de nou empat, es rebutjarà el dictamen, article, esmena, vot particular i proposició de què es tracte.   
2. En les votacions de Comissió sobre una qüestió que haja de ser sotmesa al Ple, s'entendrà que no existeix empat quan la igualtat de vots, sent idèntic el sentit en què hagen votat tots els membres de la Comissió pertanyents al mateix Grup Parlamentari, puga dirimir-se ponderant el nombre de vots amb què cada Grup compta en el Ple.   
Article 81  
1. Verificada una votació, o el conjunt de votacions sobre una mateixa qüestió, cada Grup Parlamentari podrà explicar el vot durant un temps màxim de cinc minuts.   
2. En els projectes i proposicions de llei, sols podrà explicar-se el vot després de la darrera votació, excepte que s'hagués dividit en parts clarament diferenciades a efectes del debat; en aquest cas cabrà l'explicació després de la darrera votació corresponent a cada part. En els casos previstos en aquest apartat, la Presidència podrà ampliar el temps fins a deu minuts.   
3. No hi haurà explicació de vot quan la votació haja estat secreta o quan tots els grups parlamentaris hagen tingut oportunitat d'intervenir en el debat precedent. No obstant això, i en aquest darrer supòsit, el Grup Parlamentari que haja intervingut en el debat i a conseqüència d'aquest canvie el sentit del seu vot, tindrà el dret d'explicar-lo.   
CAPITOL V  
Del còmput dels termes  
i de la presentació de documents  
Article 82  
1. Excepte disposició contrària, els termes assenyalats per dies en aquest Reglament es compufaran en dies hàbils, i els assenyalats en mesos, de data en data.   
2. S'exclouran del còmput els períodes en què les Corts no celebren sessions, excepte que l'assumpte en qüestió estiga inclòs en l'Ordre del Dia d'una sessió extraordinària.   
La Mesa de les Corts fixarà els dies que han d'habilitar-se per tal de complir els tràmits que en possibiliten la celebració.   
Article 83  
1. La Mesa de les Corts podrà acordar la pròrroga o reducció dels termes establerts en aquest Reglament.   
2. Excepte casos excepcionals, les pròrrogues no seran superiors a un altre tant del terme ni les reduccions a la meitat d'aquest.   
Article 84  
1. La presentació de documents en el Registre de Secretaria General de les Corts es podrà fer en els dies i hores que determine la Mesa de les Corts.   
2. Seran admesos els documents presentats dins el terme en les Oficines de Correus, sempre que acomplesquen els requisits exigits en la Llei de Procediment Administratiu.   
CAPITOL VI  
Sobre la declaració d'urgència  
Article 85  
1. A petició del Consell, de dos Grups Parlamentaris o d'una desena part dels Diputats, la Mesa de les Corts podrà acordar que un assumpte es tramite per procediment d'urgència.   
2. Si l'acord es pren amb el tràmit ja en curs, el procediment d'urgència s'aplicarà als tràmits següents.   
Article 86  
1. Sense perjudici del que estableix l'article 83 d'aquest Reglament, els termes tindrán una duració de la meitat de l'establerta ordinàriament.   
2. Aquests termes també podran ser reduïts si ho acorda la Mesa de les Corts.   
CAPITOL VII  
De les publicacions de les Corts i de la publicitat dels seus treballs  
Article 87  
Seran publicacions de les Corts:   
1. El Butlletí Oficial de les Corts Valencianes.   
2. El Diari de Sessions de les Corts Valencianes.   
Article 88  
1. En el Butlletí Oficial de les Corts Valencianes es publicaran els textos i documents la publicació dels quals siga requerida per algun precepte d'aquest Reglament, siga necessària per al seu debat, coneixement i tramitació parlamentària, o siga ordenada per la Presidència.   
2. Per raons d'urgència, i a l'efecte del seu debat i votació, i sense perjudici de la deguda constància ulterior en el Butlletí Oficial de les Corts Valencianes, el President de les Corts o el d'una Comissió podran ordenar que els documents al quals es refereix l'apartat anterior siguen objecte de reproducció per un altre mitjà mecànic i repartits als Diputats membres de l'òrgan que haurà de debatre'ls.   
Article 89  
1. En el Diari de Sessions de les Corts Valencianes es reproduiran íntegrament totes les intervencions i acords adoptats en sessions del Ple, de la Diputació Permanent i de les Comissions que no tinguen caràcter secret, i s'hi farà constar tots els incidents produïts.   
2. Els acords adoptats en sessions secretes seran publicats en el Diari de Sessions de les Corts Valencianes, llevat que la Mesa de les Corts en decidesca el caràcter reservat, i sense perjudici d'allò que estableixen els apartats 4 i 5 de l'article 47 d'aquest Reglament.   
Article 90  
1. La Mesa de les Corts adoptarà les mesures adequades en cada cas per a facilitar als mitjans de comunicació social la informació sobre les activitats dels distints òrgans de les Corts.   
2. La Mesa mateixa regularà la concessió de credencials als distints mitjans de comunicació, a l'efecte que puguen accedir als locals del recinte parlamentari que se'ls destine i a les sessions a les quals puguen assistir.   
3. Ningú no podrà realitzar gravacions gràfiques o sonores dels òrgans de les sessions de la Cambra sense estar autoritzat expressament pel President de les Corts.   
CAPITOL VIII  
De la disciplina parlamentària  
Secció 1.a  
De les sancions per l'incompliment dels deures dels Diputats  
Article 91  
Durant les sessions del Ple i de les Comissions, els Diputats tenen l'obligació de respectar les regles d'ordre establertes per aquest Reglament; d'evitar tota classe de pertorbació o desordre, acusacions o recriminacions entre ells, expressions inconvenients al decòrum de la Cambra, interrupcions als oradors, sense autorització del President, i de fer ús de la paraula més temps de l'autoritzat, de no entorpir deliberadament el curs dels debats o obstruir el treball parlamentari.   
Article 92  
1. El Diputat podrà ser privat, per acord de la Mesa, d'algun o de tots dels drets que li concedeixen els articles del 3 al 9 d'aquest Reglament, en els supòsits següents:   
1.r Quan reiteradament i sense justificació deixe d'assistir voluntàriament a les sessions del Ple o de les Comissions.   
2.n Quan trenque el deure de guardar el secret establert en l'article 14 d'aquest Reglament.   
2. Per acord motivat de la Mesa, s'assenyalarà l'extensió i la durada de les sancions, que podran ser extensives també a la part alíquota de la subvenció contemplada en l'article 25 d'aquest Reglament.   
Article 93  
La prohibició d'assistir a una o dues sessions i l'expulsió immediata d'un Diputat podran ser imposades pel President, en els termes establerts en aquest Reglament.   
Article 94  
1. La suspensió temporal de la condició de Diputat podrà acordar-la el Ple de la Cambra, per raó de disciplina parlamentària, en els supòsits següents:   
1.r Quan, imposada i complida la sanció prevista en l'article 93, el Diputat persistesca en la seua actitud.   
2.n Quan el Diputat porte armes dins el recinte parlamentari.   
3.r Quan el Diputat, després de ser expulsat de la Sala de Sessions, es negue a abandonar-lo.   
4.t Quan el Diputat contravinga les disposicions de l'article 15 d'aquests Reglament.   
2. Les propostes formulades per la Mesa de les Corts en els tres primers supòsits de l'apartat anterior, i per la Comissió de l'Estatut dels Diputats en el quart, seran sotmeses a la consideració i la decisió del Ple de la Cambra en sessió secreta. En el debat, els Grups Parlamentaris podran intervenir per mitjà dels seus portaveus, i les Corts resoldran sense més tràmit.   
3. Si la causa de la sanció fos, a parer de la Mesa, constitutiva de delicte, la Presidència n'assabentarà a l'òrgan judicial corresponent.   
Secció 2.ª  
De les crides a la qüestió i a l'ordre  
Article 95  
1. Els oradors seran cridats a la qüestió sempre que n'estiguen fora, tant per digressions estranyes al punt que es tracta com per haver tornat sobre allò ja discutit o votat.   
2. El President retirarà la paraula a l'orador al qual haja de fer una tercera crida a la qüestió en una intervenció.   
Article 96  
Els Diputats i els oradors seran cridats a l'ordre:   
1.r Quan hagen proferit paraules o conceptes contraris a les regles de la cortesia parlamentària.   
2.n Quan en llurs discursos falten a allò establert per al bon funcionament de les deliberacions.   
3.r Quan amb interrupcions o de qualsevol altra forma alteren l'ordre de les sessions.   
4.t Quan, retirada la paraula a un orador, pretenga continuar fent-ne ús.   
Article 97  
1. Al Diputat o orador que haja estat cridat a l'ordre tres vegades en una Sessió, i advertit la segona vegada de la possibilitat d'una tercera, li serà retirada la paraula i el President, sense debat, li podrà imposar la sanció de no assistir a la resta de la Sessió.   
2. Si el Diputat sancionat no atén el requeriment d'abandonar la Sala de Sessions, el President adoptarà les mesures que considere convenients per tal de fer efectiva l'expulsió. En aquest cas, la Presidència, sense perjudici del que estableix l'article 93, podrà imposar, a més, la prohibició d'assistir a la Sessió següent.   
3. Quan es produesca el supòsit previst en el punt 1.r de l'article anterior, el President requerirà el Diputat i orador perquè retire les ofenses proferides i ordenarà que no consten en el Diari de Sessions de les Corts Valencianes. La negativa a aquest requeriment podrà donar lloc a crides succesives a l'ordre, amb els efectes previstos en els apartats anteriors d'aquest article.   
Secció 3.ª  
De l'ordre dins del recinte parlamentari  
Article 98  
El President vetla pel manteniment de l'ordre dins de totes les dependències de les Corts. A aquest efecte pot prendre totes les mesures que considere oportunes, inclòsa la de posar a disposició judicial les persones responsables.   
Article 99  
Qualsevol persona que en el recinte parlamentari, en sessió o fora, siga Diputat parlamentari o no, promoga un desorde greu amb la seua conducta d'obra o de paraula, serà immediatament expulsada. Si es tracta d'un Diputat, el President el suspendrà en aquell moment dels seus drets parlamentaris fins el terme d'un mes, sense perjudici que la Cambra, a proposta de la Mesa i d'acord amb el que preveu l'article 94, puga ampliar o agreujar la sanció.   
Article 100  
1. El President vetlarà pel manteniment de l'ordre en les tribunes durant les sessions públiques.   
2. Qui, durant aquestes, done mostres d'aprovació o de disconformitat i en pertorbe l'ordre o falte a la compostura, serà immediatament expulsat del Palau per indicació de la Presidència, la qual ordenarà, quan estime oportú, que els serveis de seguretat de la Cambra alcen les oportunes diligències per si els actes produïts poden ser constitutius de delicte o falta.   
CAPITULO IX  
Dels mitjans personals i materials  
Article 101  
1. Les Corts Valencianes disposaran dels mitjans personals i materials necessaris per al desplegament de les seues funcions, especialment de serveis tècnics, documentació i assessorament.   
2. La relació de llocs de treball i la distribució de funcions corresponents a cadascun d'aquests les farà la Mesa de les Corts.   
Article 102  
1. El Lletrat Major de les Corts, sota la direcció del President i de la Mesa, és el Cap Superior de tot el personal i de tots els serveis de les Corts Valencianes, i acompleix les funcions tècniques de manteniment i assessorament amb els òrgans rectors d'aquestes, assistit pels altres Lletrats de la Cambra.   
2. El Lletrat Major el nomenarà la Mesa de les Corts, a proposta del President, d'entre els Lletrats de la Cambra.   
TITOL V  
Del procediment legislatiu  
CAPITOL I  
Article 103  
La iniciativa legislativa davant les Corts Valencianes correspon:   
1.r Al consell.   
2.n Als Diputats i Grups Parlamentaris, d'acord amb el que estableix aquest Reglament.   
3.r Als Ajuntaments valencians, en la forma que establesca la llei prevista per l'article 14.5 de l?Estatut d'Autonomia.   
4.t Als ciutadans, d'acord amb el que establesca la llei citada en el paràgraf anterior.   
5.é A les Corts Valencianes, en els termes que estableix aquest Reglament.   
CAPITOL II  
Del procediment legislatiu comú  
Secció 1.a  
Dels projectes de Llei  
I. Presentació d'esmenes  
Article 104  
Els projectes de Llei enviats pel Consell porfaran adjunta una exposició de motius i dels antecedents necessaris per tal de poder pronunciar-s?hi. La Mesa de les Corts Valencianes n'ordenarà la publicació, l'obertura del terme de presentació d'esmenes i la tramesa a la Comissió corresponent.   
Article 105  
1. Una vegada publicat un projecte de Llei, els Diputats i els Grups Parlamentaris tindran un terme de 15 dies per a presentar-hi esmenes mitjançant un escrit dirigit a la Mesa o a la Comissió. Aquest escrit durà la signatura del portaveu del Grup al qual pertany el Diputat o de la persona que el substituesca, solament a l'efecte d'informació. L'omissió d'aquest tràmit podrà ser esmenada abans de començar la discussió en Comisió.   
2. Les esmenes podran ser a la totalitat o a l'articulat.   
3. Seran esmenes a la totalitat les que versen sobre l'oportunidad, els principis o l'esperit del projecte de Llei i en postulen la devolució al Consell, i les que proposen un text complet alternatiu al del projecte. Sòlament podran ser presentades pels Grups Parlamentaris.   
4. Les esmenes a l'articulat podran ser de supressió, de modificació o d'addició. En els dos darrers supòsits, l?esmena haurà de contenir el text concret que es propose.   
5. Amb aquesta finalitat, i en general per a tots els efectes del procediment legislatiu, cada disposició addicional, final, derogatòria o transitòria, tindrà la consideració d'un article, igual que el títol de la Llei, les rúbriques de les distintes parts en què estiga sistematitzat, la mateixa ordenació sistemàtica i l'exposició de motius.   
Article 106  
1. Les esmenes a un projecte de Llei que suposen augments dels crèdits o disminució dels ingressos pressupostaris requeriran la conformitat del Consell per a la tramitació.   
2. A aquest efecte, la ponència encarregada de redactar l'informe enviarà al Consell, mitjançant el President de les Corts Valencianes, les esmenes que a parer seu puguen ser inclòses en allò que preveu l'apartat anterior.   
3. El Consell haurà de donar-hi resposta raonada en el terme de 15 dies, transcorregut el qual s'entendrà que el silenci del Consell expressa conformitat.   
4. El Consell podrà manifestar la seua disconformitat amb la tramitació d'esmenes que suposen augment de crèdits o disminució dels ingressos pressupostaris en qualsevol moment de la tramitació, si no ha estat consultat en la forma que assenyalen els apartats anteriors.   
II. Debats de totalitat en el Ple  
Article 107  
1. El debat de totalitat dels projectes de Llei en el Ple procedirà quan s'hagen presentat, dins del terme reglamentari, esmenes a la totalitat. El President de la Comissió, en aquest cas, traslladarà al President de les Corts les esmenes a la totalitat que s?hagen presentat per a la seua inclusió en l'Ordre del Dia de la Sessió Plenària en la qual hagen de debatre's.   
2. El debat de totalitat es desenvoluparà d'acord amb allò que estableix aquest Reglament per a tots aquells que tinguen aquest caràcter, encara que cadascuna de les esmenes presentades podrà donar lloc a un torn a favor i un altre en contra.   
3. Acabada la deliberació, el President sotmetrà a votació les esmenes a la totalitat defensades, començant per les que proposen la devolució del projecte al Consell.   
4. Si el Ple acorda la devolució del projecte, aquest quedarà rebujat i el President de les Corts ho comunicarà al del Consell. En el cas contrari, es remetrà a la Comissió per tal de prosseguir-ne la tramitació.   
5. Si el Ple aprova una esmena a la totalitat de les que proposen un text alternatiu, aquest serà traslladat a la Comissió corresponent i publicat en el Butlletí Oficial de les Corts Valencianes, i es procedirà a obrir un nou terme de presentació d'esmenes, que solament podran ser formulades sobre l'articulat.   
III. Deliberació en la Comissió  
Article 108   
1. Acabat el debat de totalitat, si n'hi ha hagut, i en el terme de presentació d'esmenes, la Comissió nomenarà dins d'ella mateixa un o diversos ponents per tal que redacten un informe en el terme de 15 dies, a la vista del text i de les esmenes presentades a l'articulat.   
2. La Mesa de la Comissió, sense perjudici d'allò que estableix l'apartat 3 de l?article 39 d'aquest Reglament, podrà prorrogar el terme per a l'emissió de l'informe quan la transcendència o la complexitat del projecte de Llei ho exigesquen.   
Article 109  
1. Conclòs l'informe de la Ponència, començarà el debat en la Comissió, que es farà article per article. En cadascun d'aquests podran fer ús de la paraula els esmenants a l'article i els membres de la Comissió.   
2. Les esmenes que s?hagen presentat en relació amb l'Exposició de Motius es discutiran al final de l'articulat, si la Comissió acorda incorporar la susdita Exposició de Motius com a preàmbul de la Llei.   
3. Durant la discussió d'un article, la Mesa podrà admetre a tràmit noves esmenes que presente en aquell moment, per escrit, un membre de la Comissió, sempre que tendesquen a assolir un acord per aproximació entre les esmenes ja formulades i el text de l'article. També s'admetran a tràmit les que tinguen per finalitat esmenar errors o incorreccions tècniques, terminològiques o gramaticals.   
Article 110  
1. En la direcció dels debats de la Comissió, la Presidència i la Mesa exerciran les funcions que aquest Reglament confereix a la Presidència i a la Mesa de les Corts.   
2. El President de la Comissió, d'acord amb la Mesa d'aquesta, podrà establir el temps màxim de discussió per cada article, el que corresponga a cada intervenció, a la vista del nombre de peticions de paraula, i el total per a la conclusió del dictamen.   
Article 111  
El Dictamen de la Comissió, signat pel President i per un dels Secretaris, s'enviarà al President de les Corts a l'efecte de la tramitació subsegüent que s'escalga.   
IV. Deliberació en el Ple  
Article 112  
Els Grups Parlamentaris o els Diputats, dins les 48 hores següents a la data d'acabament del dictamen, en escrit dirigit al President de les Corts, hauran de comunicar els vots particulars i les esmenes que, havent estat defensades i votades en Comissió i no incorporades al dictamen, pretenguen defensar en el Ple.   
Article 113  
1. El debat en el Ple podrà començar amb la presentació que, de la iniciativa del Consell, farà un membre d'aquest, i amb la que farà del dictamen un Diputat de la Comissió, quan així ho haja acordat aquesta. Aquestes intervencions no podran excedir de 15 minuts.   
2. La Presidència de les Corts, consultades la Mesa i la Junta de Portaveus, podrà:   
a) Ordenar els debats i les votacions per articles o per matèries o grups d'articles o d'esmenes, quan ho aconselle la complexitat del text, l?homogeneïtat o interconnexió de les pretensions de les esmenes o la major claredat en la confrontació política de les posicions.   
b) Fixar per endavant el temps màxim de debat d'un projecte i distribuir-lo, en conseqüència, entre les intervencions previstes, i procedir, una vegada esgotat, a les votacions que queden pendents.   
3. Durant el debat, la Presidència podrà admetre esmenes que tinguen per finalitat esmenar errors o incorreccions tècniques, terminològiques o gramaticals. Sòlament podran admetre's a tràmit esmenes de transacció entre les ja presentades i el text del dictamen quan cap Grup Parlamentari no se n'opose a l'admissió i aquesta comporte la retirada de les esmenes respecte de les quals es transigeix.   
Article 114  
Acabat el debat d'un projecte, si a conseqüència de l'aprovació d'un vot particular, o de la seua esmena o de la votació dels articles, el text pogués ser incongruent o obscur en algun dels punts, la Mesa de les Corts podrà, per iniciativa pròpia o a petició de la Comissió, enviar el text aprovat pel Ple una altra volta a la Comissió, amb l'única finalitat que aquesta n'efectue, en el terme d'un mes, una redacció harmònica que salve els acords del Ple. El dictamen així redactat se sotmetrà a la decisió final del Ple, que haurà d'aprovar-lo o rebutjar-lo en conjunt i en una sola votació.   
Secció 2.a  
De les Proposicions de Llei  
Article 115  
Les Proposicions de Llei es presenfaran acompanyades d'una exposició de motius i dels antecedents necessaris per tal de poder pronunciar-s'hi.   
Article 116  
1. Les Proposicions de Llei de les Corts podran ser adoptades a iniciativa de:   
a) Un Diputat, amb la signatura de quatre membres més de la Cambra.   
b) Un Grup Parlamentari amb la sola signatura d'un portaveu.   
2. Exercitada la iniciativa, la Mesa de les Corts ordenarà la publicació de la Proposició de Llei i la remissió al Consell, perquè manifeste el seu criteri de prendre en consideració i done la conformitat o no a la tramitació si aquesta implicava augment dels crèdits o disminució dels ingressos pressupostaris.   
3. Passats trenta dies sense que el Consell negue expressament la seua conformitat a la tramitació, la Proposició de Llei estarà en condicions de ser inclòsa en l'Ordre del Dia del Ple i de prendre-la en consideració.   
4. Abans d'iniciar el debat, es llegirà, si n'hi ha, el criteri del Consell. El debat s'ajustarà a allò que s'estableix per als de totalitat.   
5. A continuació, el President preguntarà si les Corts prenen o no en consideració la Proposició de Llei de què es tracte. En cas afirmatiu, la Mesa de les Corts la trametrà a la Comissió competent i obrirà el corresponent terme de presentació d'esmenes, sense admetre esmenes de totalitat de devolució. La Proposició de Llei seguirà el tràmit previst per als projectes de Llei, i correspondrà a un proponent o a un Diputat del Grup autor de la iniciativa la presentació d'aquesta davant el Ple.   
Article 117  
Les Proposicions de Llei d'iniciativa popular seran examinades per la Mesa de les Corts, per a verificar el compliment dels requisits legalment establerts. Si els compleixen, la tramitació s'ajustara a allò que preveu l'article anterior, amb les especificitats que puguen derivar-se de les Lleis que regularan aquesta iniciativa.   
Secció 3.a  
De la retirada de Projectes i Proposicions de Llei  
Article 118  
El Consell podrà retirar un projecte de Llei en qualsevol moment de la tramitació davant les Corts, sempre que no hi haja recaigut acord final d'aquestes.   
Article 119  
La iniciativa de retirada d'una Proposició de Llei pel proponent tindrà ple efecte per si mateix si es produeix abans de prendre-la en consideració. Adoptat l'acord, la retirada sols serà efectiva si és acceptada pel Ple de les Corts Valencianes.   
CAPITOL III  
De les especialitats en el procediment legislatiu  
Secció 1.a  
Del Projecte de Llei de Pressupostos de la Generalitat  
Article 120  
1. En l'estudi i aprovació dels Pressupostos Generals de la Generalitat s'aplicarà el procediment legislatiu comú, llevat del que disposa aquesta Secció.   
2. El Projecte de Llei de Pressupostos Generals de la Generalitat gaudirà de preferència de tramitació respecte als altres treballs de les Corts.   
3. Les esmenes al Projecte de Llei de Pressupostos Generals de la Generalitat que suposen augment de crèdits en algun concepte, únicament podran ser admeses a tràmit si, a més de complir els requisits generals, proposen una baixa d'igual quantia en la mateixa secció.   
4. Les esmenes al Projecte de Llei de Pressupostos que suposen una minoració d'ingressos requeriran la conformitat del Consell per a la seua tramitació.   
Article 121  
1. El debat de totalitat del Projecte de Llei de Pressupostos Generals es farà en el Ple de les Corts. En aquest debat quedaran determinades les quanties globals dels estats dels Pressupostos. Una vegada acabat aquest debat, el Projecte serà immediatament tremés a la Comissió de Pressupostos.   
2. El debat del Presupost farà referència a l'articulat i l'estat d'autorització de les despeses. Tot això sense perjudici de l'estudi d'altres documents que l'hauran d'acompanyar.   
3. El President de la Comissió i el de les Corts, d'acord amb les respectives Meses, podran ordenar els debats i les votacions en la forma que més s'acomode a l'estructura del Pressupost.   
4. El debat final dels Pressupostos Generals en el Ple de les Corts Valencianes es desenvoluparà diferenciant el conjunt de l'articulat de la Llei i de cada una de les seccions.   
Article 122  
Les disposicions d'aquesta Secció seran aplicables a la tramitació d'aprovació dels Pressupostos dels Ens Públics de la Generalitat, per tal que la Llei establesca la necessitat d'aprovació per les Corts Valencianes.   
Secció 2.ª  
De la plena competència legislativa de les Comissions  
Article 123  
1. El Ple de les Corts, per majoria de dos terços a proposta de la Mesa, d'acord amb la Junta de Portaveus o per iniciativa d'aquesta, pot delegar en les Comissions l'aprovació de Projectes i Proposicions de Llei; en aquest cas la Comissió actuarà amb plena capacitat legislativa.   
2. El Ple sempre pot reclamar el debat i la votació de qualsevol Projecte o Proposició de Llei que hagen estat delegats. La Mesa de les Corts, o dos Grups Parlamentaris o una cinquena part dels Diputats, poden prendre'n la iniciativa.   
Article 124  
1. Per a la tramitació d'aquests Projectes i Proposicions de Llei s'aplicarà el procediment legislatiu comú, llevat del debat i votació en el Ple i amb les especificacions establertes en els apartats següents.   
2. Rebut el Projecte o Proposició de Llei, la Comissió nomenarà una Ponència, formada per un membre de la Comissió de cada Grup Parlamentari.   
3. A l'informe de la Ponència li serà aplicat allò que preveu l'article 108 del Reglament. A continuació, el Ple de la Comissió seguirà el tràmit previst en aquesta norma per a la deliberació en Ple.   
Secció 3.a  
De la tramitació d'un Projecte de Llei en lectura única  
Article 125  
1. Quan la naturalesa d'un Projecte de Llei ho aconselle o la seua simplicitat de formulació ho permeta, el Ple de les Corts, a proposta de la Mesa, consultada la Junta de Portaveus o a iniciativa d'aquesta, podrà acordar que l'esmentat Projecte es tramite directament i en lectura única davant del Ple o davant d'una Comissió.   
2. Adoptat l'acord, procedirà un debat subjecte a les normes establertes per als de totalitat, i a continuació el conjunt del Projecte se sotmetrà a una sola votació.   
TITOL VI  
Del control de la legislació delegada  
Article 126  
1. Quan les Corts Valencianes hagen delegat en el Consell la potestat de dictar Decrets Legislatius sobre matèries determinades, i la Llei de Delegació establesca que el control addicional de la legislació delegada l'efectuen les Corts, el Consell, tan prompte con haja fet ús de la delegació, dirigirà a les Corts la comunicació corresponent, que contindrà el text articulat, o refòs, que és objecte de delegació.   
2. El text serà publicat en el Butlletí Oficial de les Corts Valencianes, i s'entendrà que el Consell ha fet ús adequat de la delegació legislativa, dins els límits establerts per la Llei de Delegació, si durant el més següent cap Diputat o Grup Parlamentari hi formula objeccions.   
3. Si en aquest espai de temps es formula alguna objecció a la delegació, mitjançant un escrit dirigit a la Mesa de les Corts, aquesta l'enviarà a la Comissió competent de la Cambra, la qual haurà d'emetre dictamen en el terme que se li assenyale.   
4. El dictamen serà debatut en el Ple de les Corts segons les normes generals del procediment legislatiu, i es considerarà cada observació com una esmena.   
5. Els efectes jurídics del control seran els que preveu la Llei de Delegació.   
TITOL VII  
De l'atorgament i retirada de confiança  
CAPITOL I  
De la investidura  
Article 127  
1. En compliment de les previsions establertes en l'article 15 de l?Estatut d'Autonomia, el President de la Generalitat serà elegit per les Corts Valencianes d'entre els seus membres i nomenat pel Rei. La facultat de presentar candidats correspon als Grups Parlamentaris.   
2. El President de la Generalitat haurà de prometre o jurar acatar l'Estatut d'Autonomia de la Comunitat Valenciana en les primeres Corts a celebrar en València després del seu nomenament pel Reí. En aquestes Corts efectuarà una «Proposició» sobre el seu programa de govern, sense que aquest programa siga objecte de debat.   
Article 128  
1. En cada renovació de les Corts Valencianes, i en els altres casos previstos en l'Estatut d'Autonomia per a elegir el President de la Generalitat, el President de les Corts Valencianes, consultada la Junta de Portaveus i prèvia consulta als grups polítics amb representació parlamentària, fixarà la data del Ple d?Investidura, d'acord amb el que preveu el paragràf 3 d'aquest article.   
2. Els Grups Parlamentaris presenfaran davant la Mesa de les Corts Valencianes les propostes de candidats en el terme de 12 dies, comptats a partir de la data de constitució de les Corts, o en tot cas, des de la comunicació a les Corts de la vacant produïda en la Presidència de la Generalitat.   
3. Passat el terme referit al paràgraf anterior, el President fixarà la data del Ple d'Investidura entre els tres i els set dies següents a l'acabament de l'esmentat terme.   
4. La sessió començarà amb la lectura, per un dels Secretaris, dels noms dels candidats proposats pels diferents Grups. A continuació els candidats, en ordre invers al de presentació, exposaran en un temps màxim de trenta minuts el programa del Govern que pretenguen formar.   
5. Intervindrà després un representant de cada Grup Parlamentari, per un màxim de 30 minuts.   
6. Els candidats proposats respondran als representants dels Grups durant un temps màxim de 30 minuts cadascun. Els representants dels Grups tindran dret a una rèplica de 10 minuts. A continuació se suspendrà la sessió, i la Mesa fixarà l'hora per a ser represa a l'efecte de procedir a la votació.   
Article 129  
1. Represa la sessió, es procedirà a la votació.   
2. Resultarà elegit President de la Generalitat el candidat que obtinga la majoria absoluta de la Cambra.   
3. Si cap dels candidats no obté la majoria absoluta, es repetirà la votació 48 hores després.   
4. En el cas d'haver-se presentat més d'un candidat, solament podran concórrer a la segona votació els dos que s?hagen presentat a la primera i hi hagen obtingut el major nombre de vots. En la segona votació serà proclamat President de la Generalitat el qui obtinga major nombre de vots.   
5. En cas d'empat entre els dos candidats amb major nombre de vots, el President de les Corts convocarà una nova votació en el terme de 24 hores. La votació serà exclusivament sobre aquests dos candidats. Si es produeix un altre empat, el President de les Corts, consultada la Mesa i la Junta de Portaveus, establirà el calendari de reunions de la Cambra per a les respectives votacions.   
6. En cas de presentar-se un sol candidat, o de retirar els Grups Parlamentaris els respectius candidats en la segona votació, serà proclamat el candidat que obtinga la majoria simple de vots.   
7. Elegit el President de la Generalitat, el President de les Corts ho comunicarà al Rei a l'efecte del nomenament corresponent.   
Article 130  
Mentre la Cambra no haja elegit President de la Generalitat, no es podran incloure en l'Ordre del Dia altres assumptes, tret del fet que raons extraordinàries i d'urgent necessitat, apreciades per la Mesa i la Junta de Portaveus, ho aconsellen.   
CAPITOL II  
De la qüestió de confiança  
Article 131  
El President de la Generalitat, prèvia deliberació del Consell, pot plantejar davant les Corts la qüestió de confiança sobre el seu programa, sobre una declaració política general o sobre un Projecte de Llei, segons estableix l'article 18 de l'Estatut d'Autonomia.   
Article 132  
1. La qüestió de confiança es presentarà per escrit motivat, davant la Mesa de les Corts acompanyat de la corresponent certificació del Consell.   
2. Una vegada admés l'escrit a tràmit, la Presidència en donarà compte a la Junta de Portaveus i convocarà el Ple.   
3. El debat es desenvoluparà seguint les normes establertes per a la investidura; correspondrà al President de la Generalitat, i si s'escau als membres del Consell, les intervencions allí establertes per al candidat.   
4. Acabat el debat, la proposta de confiança serà sotmesa a votació, a l'hora que prèviament haja anunciat la Presidència. La qüestió de confiança no podrà ser votada fins que no passen 24 hores des de la seua presentació.   
5. La confiança s'entendrà atorgada quan obtinga el vot de la majoria simple dels Diputats.   
6. Si la qüestió de confiança és sobre un Projecte de Llei, aquest s'entendrà aprovat segons el text enviat pel Consell.   
Article 133  
Si les Corts neguen la seua confiança, el President de la Generalitat presentarà la dimissió. El President de les Corts convocarà la Sessió Plenària per a l'elecció del nou President de la Generalitat en el terme màxim de 15 dies, d'acord amb allò que estableix el Capítol I d'aquest Títol.   
CAPITOL III  
De la moció de censura  
Article 134  
1. Les Corts Valencianes poden exigir la responsabilitat política del President de la Generalitat, per mitjà d'una moció de censura, conformement a l'article 16 de l?Estatut d'Autonomia.   
2. La moció haurà de ser proposada, almenys, per la cinquena part dels Diputats, en escrit motivat dirigit a la Mesa de les Corts, i haurà d'incloure un candidat a la Presidència de la Generalitat, que haja acceptat la candidatura.   
3. La Mesa de les Corts, després de comprovar que la moció de censura reuneix els requisits assenyalats en l'apartat anterior, l?admetrà a tràmit i donarà avís de la seua presentació al President de la Generalitat i als portaveus dels Grups Parlamentaris.   
4. Dins dels dos dies següents a la presentació de la moció de censura, podran presentar-se mocions alternatives, les quals hauran de reunir els mateixos requisits assenyalats en l'apartat 2 d'aquest article, i esfaran sotmeses als mateixos tràmits assenyalats en l'apartat precedent.   
Article 135  
1. El debat començarà amb la defensa de la moció de censura que, per un temps màxim de 90 minuts, efectuarà un dels Diputats sotasignants. A continuació, i pel mateix període de temps, podrà intervenir el candidat proposat en la moció, per a exposar el programa polític del Consell que pretén formar.   
2. Després de la interrupció decretada pel President, en tot cas no superior a 24 hores, podrà intervenir un representant de cada Grup Parlamentari de les Corts que ho sol·licite, per un temps màxim de 30 minuts. Tots els qui intervenen tenen dret a un torn de rèplica a rectificació de 10 minuts.   
3. Si es presenta més d'una moció de censura, el President de les Corts, consultada la Junta de Portaveus, podrà acordar el debat conjunt de totes les inclòses en l'Ordre del Dia, però hauran de votar-les per separat seguint l'ordre de presentació.  
4. La moció o mocions de censura es sotmetran a votació a l'hora que prèviament haja anunciat la Presidència i que no podrà ser abans de 15 dies desde la presentació de la primera moció davant la Mesa.   
5. L'aprovació d'una moció de censura requerirà sempre el vot favorable de la majoria absoluta dels membres de les Corts Valencianes.   
6. Si s'aprova una moció de censura, no se sotmetran a votació les altres que s'hagen presentat.   
Article 136  
1. Quan la Cambra aprove una moció de censura, el candidat inclòs en aquesta es considerarà investit de la confiança de la Cambra, i el President de les Corts n'assabentarà el Rei per al nomenament corresponent.   
2. Si la moció de censura no és aprovada, els signataris no podran presentar-ne una altra durant el mateix període de sessions.   
TITOL VIII  
De les interpel·lacions i preguntes  
CAPITOL I  
De les interpel·lacions  
Article 137  
Els Diputats i els Grups Parlamentaris podran formular interpel·lacions al Consell i cada un dels Consellers.   
Article 138  
1. Les interpel·lacions es faran per escrit davant la Mesa de les Corts, i versaran sobre els motius o propòsits de la conducta de l'Executiu en questions de política general, tant del Consell com d'alguna Conselleria.   
2. La Mesa qualificarà l'escrit, i en cas que el contingut no siga propi d'una interpel·lació, d'acord amb allò que estableix l'apartat precedent, ho comunicarà a l'autor per a la seua conversió en pregunta amb resposta oral o escrita.   
Article 139  
1. Passats quinze dies des de la publicació de la interpel·lació, aquesta estarà en condicions de ser inclòsa en l'Ordre del Dia del Ple.   
2. Les interpel·lacions s'inclouran en l'Ordre del Dia, i es donarà prioritat a les dels Diputats de Grups Parlamentaris o a les dels mateixos Grups Parlamentaris que en el corresponent període de sessions no hagen consumit la part que, com a resultat d'assignar una interpel·lació per cada tres Diputats o fracció, els pertoque. Sense perjudici de l'anterior criteri, s'aplicarà el de prioritat en la presentació. En cap Ordre del Dia es podran incloure més de dos interpel·lacions d'un Grup Parlamentari.   
3. Acabat un període de sessions, les interpel·lacions pendents seran tramitades com a preguntes amb resposta per escrit, que seran contestades abans del començament del període següent, llevat que el Diputat o el Grup Parlamentari que interpel·la manifeste la seua voluntat de mantenir la interpel·lació per a aquest segon període.   
Article 140  
1. Les interpel·lacions seran atases com a màxim en la segona Sessió Plenària després de ser publicades davant el Ple, i passaran a un torn d'exposició per l'autor de la interpel·lació, a la resposta del Consell i a sengles torns de rèplica. Les primeres intervencions no podran excedir de deu minuts, ni les de rèplica de cinc minuts.   
2. Després de la intervenció de l'interpel·lant i de l'interpel·lat, podrà fer ús de la paraula un representant de cada Grup Parlamentari, tret del que represente el Grup que interpel·la, per terme de deu minuts, per a fixar la seua posició.  
Article 141  
1. Tota interpel·lació podrà derivar en una moció en la qual la Cambra manifeste la seua posició.   
2. El Grup Parlamentari que interpel·la, o el Grup al qual pertany el signant de la interpel·lació, haurà de presentar la moció al dia següent de ser atesa la interpel·lació davant el Ple. La moció que haja admés la Mesa s'inclourà en l'Ordre del Dia de la següent Sessió Plenària, i podran presentar-s'hi esmenes fins a sis hores abans. La Mesa admetrà la moció si aquesta és congruent amb la interpel·lació.   
3. El debat i la votació es realitzaran d'acord amb allò que s'estableix per a les proposicions de no de Llei.   
4. En cas que la moció prospere:   
Primer: La Comissió a la qual correspon per raó de la matèria en controlarà el compliment.   
Segon: El Consell, acabat el terme fixat per a donar compliment a la moció, respondrà d'aquest compliment davant la Comissió referida en l'apartat anterior.   
Tercer: Si el Consell incompleix la realització de la moció o no n'assabenta la Comissió, l?assumpte s'inclourà en l'Ordre del Dia del següent Ple que celebren les Corts Valencianes.   
CAPITOL II  
De les preguntes  
Article 142  
Els Diputats podran formular preguntes al Consell i a cada un dels Consellers.   
Article 143  
1. Les preguntes es presenfaran per escrit davant la Mesa de les Corts Valencianes.   
2. No s'admetrà cap pregunta d'exclusiu interés personal per part de qui la formula, o de qualsevol altra persona singularitzada, ni tampoc aquella que supose consulta d'índole estrictament jurídica.   
3. La Mesa qualificarà l'escrit i admetrà la pregunta si s'ajusta a allò que estableix aquest capítol.   
Article 144  
Si no se'n diu res en contra, s'entendrà que qui formula la pregunta sol·licita resposta per escrit; si la sol·licita oral i no ho especifica, s'entendrà que ha de donar-se en la Comissió corresponent.   
Article 145  
1. Quan se sol·licita resposta oral davant el Ple, l?escrit solament podrà contenir l'estricta formulació d'una sola qüestió, interrogant sobre un fet o una situació o una informació; sobre si el Consell preveu o preveurà alguna cosa sobre un assumpte, o sobre si remetrà a les Corts algun document o sobre si informarà d'alguna qüestió. Els escrits seran presentats amb l'antelació que determine la Mesa, que no serà superior a una setmana ni inferior a quaranta-vuit hores.   
2. Les preguntes s'inclouran en l'Ordre del Dia, donant prioritat a les presentades per Diputats que encara no hagen formulat preguntes en el Ple durant el mateix període de sessions. Sense perjudici d'aquest criteri, el President, d'acord amb la Junta de Portaveus, determinarà el nombre de preguntes que han d'incloure's en l'Ordre del Dia de cada Sessió Plenària i el criteri de distribució entre els Diputats de cada Grup Parlamentari.   
3. En el debat, acabada de formular la pregunta pel Diputat, respondrà el Consell. El Diputat podrà intervenir a continuació per a replicar o per a tornar a preguntar, i després de tornar a intervenir el Consell acabarà el debat. El temp serà distribuït pel President entre les persones que hi prenguen part, i en cap cas la formulació de la pregunta no podrà excedir de cinc minuts. Acabat el temps d'una intervenció, el President automàticament cedirà la paraula a l'orador següent o passarà a una altra qüestió.   
4. El Consell podrà sol·licitar motivadament, en qualsevol moment i una sola vegada per cada pregunta, que aquesta siga postposada per a l'Ordre del Dia de la següent Sessió Plenària. Llevat d'aquest cas, les preguntes formulades i no tramitades es retiraran si hom vol mantenir-les per a la Sessió Plenària següent.   
Article 146  
1. Les preguntes de les quals hom vol una resposta oral en Comissió, esfaran en condicions de ser inclòses en l'Ordre del Dia, una vegada hagen passat set dies de la seua publicació.   
2. Es tramifaran d'acord amb allò que estableix l'apartat 3 de l?article anterior, amb la particularitat que les primeres intervencions seran de deu minuts, i les de rèplica, de cinc. Hi podran comparéixer per a respondre-les els Consellers o els Subsecretaris.   
3. Acabat el període de sessions, les preguntes pendents es tramifaran com si fossen preguntes amb resposta per escrit, les quals caldrà contestar abans de l'inici del període de sessions següent.   
Article 147  
1. La contestació per escrit a les preguntes es realitzarà dins els 20 dies següents a la seua publicació; aquest terme podrà prorrogar-se, a petició motivada del Consell i per acord de la Mesa de les Corts, per un altre terme de fins a 20 dies més.   
2. Si el Consell no envia la resposta en el temps esmentat, el President de les Corts, a petició de l'autor de la pregunta, ordenarà que s'incloga en l'Ordre del Dia de la sessió següent de la Comissió competent, on rebrà el tractament de les preguntes orals, i n'avisarà el Consell.   
CAPITOL III  
Normes comunes  
Article 148  
Les setmanes en què hi haja Sessió Ordinària del Ple es dedicaran, per regla general, un mínim de dues hores a preguntes i interpel·lacions.   
Article 149  
El President de les Corts està facultat per a acumular i per a ordenar que siguen debatudes simultàniament les interpel·lacions o preguntes inclòses en un Ordre del Dia i relatives a un mateix tema o a temes connexos entre sí.   
TITOL IX  
De les Proposicions no de Llei  
Article 150  
Els Grups Parlamentaris, o un Diputat amb la signatura de quatre membres de les Corts, podran presentar Proposicions no de Llei mitjançant aquelles que formulen propostes de resolució de la Cambra.   
Article 151  
1. Les proposicions no de Llei es presenfaran per escrit a la Mesa de les Corts, que, consultada la Junta de Portaveus, en decidirà l'admissibilitat; ordenarà, si cal, la publicació i acordarà la tramitació davant del Ple o de la Comissió competent en funció de la importancia dels temes o de la Proposició.   
2. Publicada la Proposició de Llei, podran presentar esmenes els Grups Parlamentaris fins a sis hores abans del començament de la sessió en què hagen de debatre-les.   
3. Per a la inclusió de les Proposicions no de Llei en l'Ordre del Dia del Ple, es farà allò que disposa l'apartat 2 de l'article 139 d'aquest Reglament, referent a interpel·lacions.   
Article 152  
1. La Proposició no de Llei serà objecte de debat en el qual podran intervenir, després del Grup Parlamentari autor d'aquesta, un representant de cada un dels Grups Parlamentaris que hagen presentat esmenes, i a continuació, els qui no ho hagen fet. Acabades aquestes intervencions, la Proposició, amb les esmenes acceptades pel proponent d'aquesta, serà sotmesa a votació.   
2. El President de la Comissió o el de les Corts, d'acord amb la Mesa respectiva, podrà acumular per al debat les Proposicions no de Llei relatives a un mateix tema o a temes connexos entre sí.   
TITOL X  
De l'examen i debat de comunicacions, programes del Consell i altres informes  
CAPITOL I  
De les comunicacions del Consell  
Article 153  
1. Quan el Consell remeta a les Corts una comunicació per a debatre, que podrà ser davant el Ple o d'una Comissió, aquest començarà amb la intervenció d'un membre del Consell; després podrà fer ús de la paraula, per un temps màxim de 15 minuts, un representant de cada Grup Parlamentari.   
2. Els membres del Consell podran respondre a les qüestions plantejades, de forma aïllada, conjunta o agrupada, per raó de la matèria. Tots els qui hi intervinguen podran replicar durant un màxim de 10 minuts cadascú.   
Article 154  
1. Acabat el debat, s'obrirà un terme de 30 minuts durant el qual els Grups Parlamentaris podran presentar davant la Mesa propostes de resolució. La Mesa admetrà les propostes que siguen congruents amb la matèria objecte del debat.   
2. Les propostes admeses podran ser defensades durante un temps màxim de 10 minuts. El President podrà concedir un torn en contra, pel mateix temps, després de la defensa de cada proposta.   
3. Les propostes de Resolució seran votadas segons l?ordre de presentació, llevat de les que signifiquen el rebuig global del contingut de la comunicació del Consell, que es vofaran en primer lloc.   
CAPITOL II  
De l'examen dels programes i plans remesos pel Consell  
Article 155  
1. Si el Consell remet un programa o un pla requerint el pronunciament de les Corts, la Mesa ordenarà que siga enviat a la Comissió competent.   
2. La Mesa de la Comissió organitzarà la tramitació i en fixarà els termes. La Comissió designarà, si s'escau, una ponència que estudie el programa o pla en qüestió. El debat en la Comissió s'ajustarà a allò que preveu l'article anterior, entenent que el terme per a la presentació de propostes de resolució serà de tres dies, si la Mesa n'ha decidit el debat en el Ple de les Corts.   
CAPITOL III  
De les informacions del Consell  
Article 156  
1. Els membres del Consell, a petició pròpia o quan ho sol·licite la Comissió corresponent, compareixeran davant el Ple, per a celebrar una Sessió Informativa.   
2. El desenvolupament de la sessió constarà de les fases següents: exposició oral del Conseller i suspensió per un temps màxim de 45 minuts, per tal que els Diputats i Grups Parlamentaris puguen preparar la formulació de preguntes i observacions, i posterior resposta d'aquestes pel membre del Consell.   
3. A aquests efectes, els membres del Consell podran assistir amb autoritats o funcionaris de llur Conselleria.   
Article 157  
1. Els membres del Consell, a petició pròpia o per acord de la Mesa de les Corts i de la Junta de Portaveus, hauran de comparéixer davant del Ple o qualsevol de les Comissions per a informar d'un assumpte determinat. La iniciativa per a l'adopció d'aquests acords correspondrà a dos Grups Parlamentaris o a la dècima part dels membres de les Corts o a la Comissió, segons els casos.   
2. Després de l'exposició oral del Consell, podran intervenir els representants de cada Grup Parlamentari pel terme de deu minuts, per tal de fixar posicions i de qüestionar preguntes o de fer observacions, a les quals en respondrà sense votació posterior.   
3. La Presidència, d'acord amb la Mesa i consultada la Junta de Portaveus, podrà, en casos excepcionals, obrir un torn per tal que els Diputats puguen breument qüestionar preguntes o demanar aclariments sobre la informació facilitada. A tal efecte, el President fixarà un nombre o terme màxim d'intervencions.   
TITOL XI  
Procediments legislatius especials, recursos d'inconstitucionalitat i conflictes de competències  
Article 158  
1. L'elaboració de Proposicions de Llei que han de ser presentades a la Mesa del Congrés dels Diputats, a què es refereix la lletra f) de l'article 11 de l?Estatut d'Autonomia i sol·licitud, al Govern de l'Estat, de l'adopció d'un Projecte de Llei conformement al que preveu l'article 87.2 de la Constitució, es faran d'acord amb les disposicions d'aquest Reglament per al procediment legislatiu ordinari.   
2. Les Proposicions i Projectes de Llei referits en l'apartat anterior hauran de ser aprovats, en votació final, pel Ple de les Corts Valencianes i per majoria absoluta.   
3. Per a la designació dels Diputats que hagen de defensar les proposicions de Llei en el Congrés dels Diputats, segons les disposicions que estipula la lletra f) de l'article 11 de l'Estatut d'Autonomia, cada Diputat escriurà un nom en la papereta corresponent. Resulfaran elegits els Diputats que obtinguen més vots fins a un màxim de tres, en el nombre que prèviament determinarà el Ple per majoria absoluta. Si fas necessari, es repetirà la votació entre els qui hagen obtingut més vots.   
Article 159  
1. D'acord amb allò que s'estableix en la lletra h) de l'article 11 de l?Estatut d'Autonomia, si escau, el Ple de les Corts Valencianes, en convocatòria específica, adoptarà per majoria absoluta els acords següents:   
Primer: Interposar el recurs d'inconstitucionalitat referit en l'apartat a) de l'article 161 de la Constitució.   
Segon: Comparéixer en els conflictes de competència referits en l'apartat c) de l'article 161 de la Constitució i designar el Diputat o Diputats que han de representar les Corts Valencianes.   
Tercer: Determinar que siga el Consell qui comparesca en els conflictes referits en l'apartat anterior.   
2. En el supòsit regulat en l'apartat tercer del número 1 d'aquest article, caldrà especificar amb claredat els preceptes de la disposició o els punts de la resolució de l'acte amb vici d'incompetència i també les disposicions legals o constitucionals de les quals resulte el vici esmentat.   
TITOL XII  
De la designació dels Senadors, del Síndic de Greuges i dels membres del Consell de Cultura  
Article 160  
1. El Ple de les Corts, en convocatòria específica, designarà els Senadors que represenfaran la Comunitat Autònoma Valenciana, conformement a la lletra j) de l'article 11 de l'Estatut d'Autonomia.   
2. La Mesa, d'acord amb la Junta de Portaveus, determinarà el nombre de Senadors que corresponguen proporcionalment a cada Grup Parlamentari.   
3. El President de les Corts Valencianes fixarà el terme en què els diversos Grups Parlamentaris hauran de propasar el seus candidats. Acabat el terme, el President farà públiques les propostes corresponents i convocarà el Ple per tal que les ratifique.   
4. Si fos necessària la substitució d'algún Senador dels referits en el apartats 1 i 3 d'aquest article, el substitut serà proposat pel mateix Grup Parlamentari que proposà el substituït .   
Article 161  
El Síndic de Greuges serà designat pel Ple de les Corts Valencianes, una vegada promulgada la llei a què fa referència l'article 24 de l?Estatut d'Autonomia.   
Article 162  
Els membres del Consell de Cultura seran elegits per majoria de dos terços de les Corts Valencianes, una vegada promulgada la Llei a què es refereix l'article 25 de l?Estatut d'Autonomia.   
DISPOSICIONS TRANSITORIES  
Primera  
L'aprovació, per les Corts Valencianes, dels acords als quals es refereix l'apartat 1 de l'article 42 de l?Estatut d'Autonomia, serà per majoria absoluta.   
Correspon a les Corts Valencianes l'aprovació de les sol·licituds referides en l'article 43 de l?Estatut.   
Segona  
Mentre no s'aprove la Llei sobre Règimen Jurídic i Administratiu del Consell i l'Estatut dels seus membres, la responsabilitat política del President del Consell i dels Consellers serà exigida d'acord amb allò que preveu l'Estatut d'Autonomia i aquest Reglament.   
Tercera  
Els Diputats presfaran jurament o promesa d'acatar la Constitució i l'Estatut d'Autonomia, en la Sessió Plenària següent a l'entrada en vigor d'aquest Reglament.   
Quarta  
Les Comissions a què es referix l'article 41 d'aquest Reglament es constituiran dins dels deu dies següents a la seua entrada en vigor.   
DISPOSICIONS FINALS  
Primera  
Aquest Reglament entrarà en vigor el mateix dia de la seua publicació en el Butlletí Oficial de les Corts Valencianes. També es publicarà en el Diari Oficial de la Generalitat Valenciana i en el Boletín Oficial del Estado.   
Segona  
La reforma d'aquest Reglament serà tramitada pel procediment establert per a les Proposicions de la Llei d'iniciativa de les Corts. L'aprovació requerirà una votació final de totalitat per majoria absoluta.   
Tercera  
Els Estatuts de Govern i Règim Interior de les Corts Valencianes determinaran el formulari i tractament d'acord amb les tradicions històriques.   
Quarta  
Els drets, deures, situacions, funcions i competències dels funcionaris al servei de les Corts Valencianes seran determinades pels Estatuts de Govern i Règim Interior de les Corts Valencianes.   
DISPOSICIO DEROGATORIA  
Amb l'entrada en vigor d'aquest Reglament, queden derogades totes les disposicions de caràcter reglamentari dictades per la Presidència de les Corts Valencianes.   
Palau de la Generalitat.   
València, 4 de març de 1983.   
El President de la Comissió,  
ANTONI GARCIA I MIRALLES  
El Secretari de la Comissió,  
FCO. JAVIER SANZ I FERNANDEZ